Diari Oficial de la Generalitat Valenciana


Sumari del DOGV 7482, del 10-03-2015 (2015/2102)

ORDE 16/2015, de 5 de març, de la Conselleria d'Educació, Cultura i Esport, per la qual s'establix per a la Comunitat Valenciana el currículum del cicle formatiu de grau mitjà corresponent al títol de Tècnic en Manteniment Electromecànic.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/03/05/16/dof/vci/html**

### Dades del document

Número de DOGV
:   7482

Data del DOGV
:   10-03-2015

Secció del DOGV
:   I. DISPOSICIONS GENERALS

Número del document
:   2015/2102


Data del document
:   05-03-2015

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * programa d'ensenyament
    * ensenyament professional
    * planificació educativa
    * legislació
    * legislació escolar

ORDE 16/2015, de 5 de març, de la Conselleria d'Educació, Cultura i Esport, per la qual s'establix per a la Comunitat Valenciana el currículum del cicle formatiu de grau mitjà corresponent al títol de Tècnic en Manteniment Electromecànic. [2015/2102]  
ÍNDEX  
  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòdul professional Formació en Centres de Treball  
Article 5. Espais i equipament  
Article 6. Professorat  
Article 7. Docència en anglés  
Article 8. Autonomia dels centres  
Article 9. Requisits dels centres per a impartir estes ensenyances  
Article 10. Avaluació, promoció i acreditació  
Article 11. Adaptació als distints tipus i destinataris de l'oferta educativa  
Disposicions addicionals  
Primera. Calendari d'implantació  
Segona. Autorització de centres docents  
Tercera. Requisits del professorat de centres privats o de centres públics de titularitat diferent de l'Administració educativa  
Quarta. Incidència en les dotacions de gasto  
Disposició transitòria. Procés de transició i drets de l'alumnat que estiga cursant el cicle formatiu establit per a l'obtenció del títol de Tècnic en Instal·lació i Manteniment Electromecànic de Maquinària i Conducció de Línies emparat per la Llei Orgànica 1/1990, de 3 d'octubre, d'Ordenació General del Sistema Educatiu  
Disposició derogatòria. Derogació normativa  
Disposicions finals  
Primera. Habilitació reglamentària  
Segona. Entrada en vigor  
Annex I. Mòduls professionals  
Annex II. Seqüenciació i distribució horària dels mòduls professionals  
Annex III. Professorat  
Annex IV. Currículum mòduls professionals: Anglés Tècnic I-M i II-M  
Annex V. Espais mínims  
Annex VI. Titulacions acadèmiques requerides per a la impartició dels mòduls professionals que conformen el cicle formatiu en centres de titularitat privada, o d'administracions diferents de l'educativa  
  
  
  
PREÀMBUL  
  
L'Estatut d'Autonomia de la Comunitat Valenciana, en l'article 53, establix que és de la competència plena de la Generalitat la regulació i administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposen l'article vint-i-set de la Constitució i les lleis orgàniques que, de conformitat amb l'apartat u del seu article huitanta-u, la despleguen.  
Una vegada aprovat i publicat en el Boletín Oficial del Estado el Reial Decret 1589/2011, de 4 de novembre, pel qual s'establix el títol de Tècnic en Manteniment Electromecànic i se'n fixen les ensenyances mínimes, els continguts bàsics de les quals representen el 55 per cent de la duració total del currículum d'este cicle formatiu, establida en 2.000 hores, en virtut del que disposa l'article 10 apartats 1 i 2 de la Llei Orgànica 5/2002, de 19 de juny, de les Qualificacions i de la Formació Professional; els articles 6.2, 6.3, 39.4 i 39.6 de la Llei Orgànica 2/2006, de 3 de maig, d'Educació, i el capítol I del títol I del Reial Decret 1147/2011, de 29 de juliol, pel qual s'establix l'ordenació de la formació professional del sistema educatiu, és procedent, tenint en compte els aspectes definits en la normativa anteriorment esmentada, establir el currículum complet d'estes noves ensenyances de Formació Professional inicial vinculades al títol mencionat en l'àmbit d'esta comunitat autònoma, ampliant i contextualitzant els continguts dels mòduls professionals, respectant el perfil professional d'este.  
  
En la definició d'este currículum s'han tingut en compte les característiques educatives, socioproductives i laborals de la Comunitat Valenciana a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjuí per a la mobilitat de l'alumnat, per això s'ha considerat la implantació d'este cicle formatiu a l'any acadèmic 2012-2013, com permet la disposició final segona del mencionat Reial Decret 1589/2011, de 4 de novembre.  
  
S'ha prestat especial atenció a les àrees prioritàries definides per la disposició addicional tercera de la Llei Orgànica 5/2002, de 19 de juny, de les Qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de Tècnic en Prevenció de Riscos Laborals, nivell bàsic, expedit d'acord amb el que disposa el Reial Decret 39/1997, de 17 de gener, pel qual s'aprova el Reglament dels Servicis de Prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Este currículum requerix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenrotllament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
En virtut del que s'ha exposat anteriorment, en l'exercici de les competències que em conferix l'article 28.e de la Llei 5/1983, de 30 de desembre, del Consell, i vista la proposta del director general de Formació Professional i Ensenyances de Règim Especial de 19 de febrer de 2015, amb un informe previ del Consell Valencià de la Formació Professional, conforme el Consell Jurídic Consultiu de la Comunitat Valenciana,  
  
  
ORDENE  
  
Article 1. Objecte i àmbit d'aplicació  
1. Esta orde té per objecte establir el currículum del cicle formatiu de grau mitjà vinculat al títol de Tècnic en Manteniment Electromecànic, tenint en compte les característiques socioproductives, laborals i educatives de la Comunitat Valenciana. A este efecte, la identificació del títol, el perfil professional que és expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors són els que es definixen en el títol de Tècnic en Manteniment Electromecànic determinat en el Reial Decret 1589/2011, de 4 de novembre, pel qual s'establix el mencionat títol i les seues ensenyances mínimes.  
  
2. El que disposa esta orde serà aplicable en els centres docents que desenrotllen les ensenyances del cicle formatiu de grau mitjà de Manteniment Electromecànic ubicats en l'àmbit territorial de la Comunitat Valenciana.  
  
Article 2. Currículum  
1. La duració total del currículum d'este cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals, els mòduls professionals i els objectius dels esmentats mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'establixen per a cada un en el Reial Decret 1589/2011, de 4 de novembre.  
3. Els continguts i la càrrega lectiva completa d'estos mòduls professionals s'establixen en l'annex I de la present orde.  
  
Article 3. organització i distribució horària  
La impartició dels mòduls professionals d'este cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II de la present orde.  
  
Article 4. Mòdul professional de Formació en Centres de Treball  
El mòdul professional de Formació en centres de treball es realitzarà, amb caràcter general, en el tercer trimestre del segon curs.  
  
Article 5. Espais i equipament  
1. Els espais mínims que han de reunir els centres educatius per a permetre el desenrotllament de les ensenyances d'este cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'esta orde.  
2. Els espais formatius establits poden ser ocupats per diferents grups d'alumnat que cursen el mateix o altres cicles formatius, o etapes educatives, i no necessàriament han de diferenciar-se per mitjà de tancaments.  
3. L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents:  
a) Els equips, màquines, etc. disposaran de la instal·lació necessària perquè funcionen correctament, i compliran les normes de seguretat i de prevenció de riscos i totes les altres que siguen aplicables.  
  
b) La seua quantitat i característiques haurà d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els espais mencionats.  
  
Article 6. Professorat  
1. Els aspectes referents a les especialitats del professorat amb atribució docent en els mòduls professionals del cicle formatiu de Manteniment Electromecànic indicats en el punt 2 de l'article 2 d'esta orde, segons el que preveu la normativa estatal de caràcter bàsic, són els establits actualment en l'annex III.A del Reial Decret 1589/2011, de 4 de novembre, i en l'annex III d'esta orde es determinen les especialitats i, si és el cas, els requisits de formació inicial del professorat amb atribució docent en els mòduls professionals d'Anglés Tècnic inclosos en l'article 7.  
2. A fi de garantir la qualitat d'estes ensenyances, el professorat dels centres docents que no pertanyen a l'Administració educativa, ubicats en l'àmbit territorial de la Comunitat Valenciana, per a poder impartir els mòduls professionals que conformen el cicle formatiu, hauran de posseir la corresponent titulació acadèmica que es concreta en l'annex VI d'esta orde, i, a més, caldrà que acredite la formació pedagògica i didàctica a què fa referència l'article 100.2 de la Llei Orgànica d'Educació. La titulació acadèmica universitària requerida s'adaptarà a la seua equivalència de grau/màster universitari.  
  
  
Article 7. Docència en anglés  
1. A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i comprensió de textos relacionats amb la professió, conéixer els avanços d'uns altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'este cicle formatiu la incorpora de manera integrada en dos mòduls professionals entre els que componen la totalitat del cicle formatiu.  
2. Estos mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana. A fi de garantir que l'ensenyança en anglés s'impartisca en els dos cursos acadèmics del cicle formatiu de forma continuada, es triaran mòduls professionals d'ambdós cursos i els mòduls susceptibles de ser impartits en llengua anglesa són els relacionats amb les unitats de competència incloses en el títol.  
3. Com a conseqüència de la major complexitat que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva en dos hores setmanals per al mòdul que s'impartisca en el primer curs i dos hores per al que es desenrotlle durant el segon curs. A més, el professorat que impartisca els dits mòduls professionals tindrà assignades en el seu horari individual tres hores setmanals de les complementàries al servici del centre per a la seua preparació.  
4. Si no es complixen les condicions indicades, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu, concretaran i desenrotllaran el currículum del cicle formatiu incloent-hi un mòdul d'anglés tècnic en cada curs acadèmic, la llengua vehicular del qual serà l'anglés, amb una càrrega horària de dos hores setmanals en el primer curs i dos hores setmanals en el segon curs. El currículum d'estos mòduls d'Anglés Tècnic es concreta en l'annex IV.  
  
Article 8. Autonomia dels centres  
Els centres educatius disposaran, de conformitat amb la normativa aplicable en cada cas, de la necessària autonomia pedagògica, d'organització i de gestió econòmica per al desenrotllament de les ensenyances i la seua adaptació a les característiques concretes de l'entorn socioeconòmic, cultural i professional.  
En el marc general del projecte educatiu i segons les característiques del seu entorn productiu, els centres autoritzats per a impartir el cicle formatiu concretaran i desenrotllaran el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en esta orde, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
La conselleria amb competències en estes ensenyances de Formació Professional afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenrotllament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en estes ensenyances de Formació Professional, sense que, en cap cas, s'imposen aportacions a l'alumnat ni exigències per a aquella.  
  
  
Article 9. Requisits dels centres per a impartir estes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de Tècnic en Manteniment Electromecànic s'ajustaran al que establix la Llei Orgànica 2/2006, de 3 de maig, d'Educació, i les normes que la despleguen i, en tot cas, hauran de complir els requisits que s'establixen en l'article 46 del Reial Decret 1147/2011, de 29 de juliol, a més del que establix el Reial Decret 1589/2011, de 4 de novembre, i les normes que el despleguen.  
  
  
Article 10. Avaluació, promoció i acreditació  
Per a l'avaluació, promoció i acreditació de la formació establida en esta orde, caldrà ajustar-se a les normes que expressament dicte la conselleria amb competències en estes ensenyances de Formació Professional.  
  
Article 11. Adaptació als distints tipus i destinataris de l'oferta educativa  
La conselleria amb competències en estes ensenyances de Formació Professional podrà realitzar ofertes formatives, d'este cicle formatiu, adaptades a les necessitats específiques de col·lectius desfavorits o amb risc d'exclusió social i adequar les ensenyances del cicle a les característiques dels diversos tipus d'oferta educativa, a fi d'adaptar-se a les característiques dels destinataris.  
  
  
DISPOSICIONS ADDICIONALS  
  
Primera. Calendari d'implantació  
La implantació del currículum objecte de regulació d'esta orde tindrà lloc en el curs escolar 2012-2013 per a les ensenyances (mòduls professionals) seqüenciades en el curs primer de l'annex II de la present orde, i l'any 2013-2014, per a les ensenyances (mòduls professionals) seqüenciades en el segon curs del mencionat annex II. Simultàniament, en els mateixos cursos acadèmics, deixaran d'impartir-se les corresponents al primer i segon cursos de les ensenyances establides per a l'obtenció del títol de Tècnic en Instal·lació i Manteniment Electromecànic de Maquinària i Conducció de Línies, emparat per la Llei Orgànica 1/1990, de 3 d'octubre, d'Ordenació General del Sistema Educatiu.  
  
  
Segona. Autorització de centres docents  
Tots els centres de titularitat pública o privada ubicats en l'àmbit territorial de la Comunitat Valenciana que, en la data d'entrada en vigor d'esta orde, tinguen autoritzades ensenyances conduents a l'obtenció del títol de Tècnic en Instal·lació i Manteniment Electromecànic de Maquinària i Conducció de Línies emparat per la LOGSE, queden autoritzats per a impartir les ensenyances conduents a l'obtenció del títol de Tècnic en Manteniment Electromecànic emparat per la LOE.  
  
  
Tercera. Requisits del professorat de centres privats o de centres públics de titularitat diferent de l'Administració educativa  
El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'esta orde, no tinga els requisits acadèmics exigits en l'article 6 d'esta orde podrà impartir els corresponents mòduls professionals que conformen el present currículum si es troben en algun dels supòsits següents:  
a) Professorat que haja impartit docència en els centres especificats en la disposició addicional segona, sempre que dispose per a això dels requisits acadèmics requerits, durant un període de dos cursos acadèmics complets, o a falta d'això dotze mesos en períodes continus o discontinus, dins dels quatre cursos anteriors a l'entrada en vigor d'esta orde, en el mateix mòdul professional inclòs en un cicle formatiu emparat per la LOGSE que siga objecte de la convalidació establida en l'annex IV del Reial Decret 1589/2011, de 4 de novembre. L'acreditació docent corresponent podrà sol·licitar-se durant un any a l'entrada en vigor de la present orde.  
  
b) Professorat que dispose d'una titulació acadèmica universitària i de la formació pedagògica i didàctica requerida, i a més acredite una experiència laboral de com a mínim tres anys en el sector vinculat a la família professional, realitzant activitats productives o docents en empreses relacionades implícitament amb els resultats d'aprenentatge del mòdul professional.  
El procediment que s'ha de seguir per a obtindre l'acreditació docent establida en esta disposició addicional serà el següent:  
El professorat que considere reunir els requisits necessaris ho sol·licitarà a la corresponent direcció territorial amb competències en educació, i adjuntarà la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat a i/o b d'esta disposició addicional.  
El/la director/a territorial, amb un informe previ del seu Servici d'Inspecció Educativa, elevarà una proposta de resolució davant de l'òrgan administratiu competent en matèria d'ordenació d'estes ensenyances de Formació Professional, de la conselleria amb competències en matèria d'educació, que dictarà una resolució individualitzada respecte d'això. Contra la resolució, el/la interessat/ada podrà presentar un recurs d'alçada, en el termini d'un mes des de la seua notificació, davant de la secretaria autonòmica de la qual depenga el mencionat òrgan administratiu competent, punt que haurà de constar en la mencionada resolució. Estes resolucions quedaran inscrites en un registre creat a este efecte.  
  
Quarta. Incidència en les dotacions de gasto  
La implementació i posterior desplegament d'esta orde haurà de ser atesa amb els mitjans personals i materials de la conselleria competent en estes ensenyances de Formació Professional, en la quantia que prevegen els corresponents pressupostos anuals.  
  
DISPOSICIÓ TRANSITÒRIA  
  
Única. Procés de transició i drets de l'alumnat que estiga cursant el cicle formatiu establit per a l'obtenció del títol de Tècnic en Instal·lació i Manteniment Electromecànic de Maquinària i Conducció de Línies emparat per la Llei Orgànica 1/1990, de 3 d'octubre, d'Ordenació General del Sistema Educatiu  
1. L'alumnat que, al finalitzar el curs escolar 2011-2012, complisca les condicions requerides per a cursar les ensenyances del segon curs del títol de Tècnic en Instal·lació i Manteniment Electromecànic de Maquinària i Conducció de Línies emparat per la LOGSE, i que no haja superat algun dels mòduls professionals del primer curs del corresponent cicle formatiu les ensenyances del qual se substituïxen d'acord amb el que indica la disposició addicional primera d'esta orde, comptarà amb dos convocatòries en cada un dels dos anys successius per a poder superar els dits mòduls professionals, sempre amb el límit màxim de convocatòries pendents de realitzar per l'interessat, que establix la normativa vigent en cada un dels règims d'impartició de les ensenyances de Formació Professional.  
Transcorregut el dit període, en el curs escolar 2014-2015 se li aplicaran les convalidacions, per als mòduls superats, establides en l'article 14 del Reial Decret 1589/2011, de 4 de novembre, pel qual s'establix el títol de Tècnic en Manteniment Electromecànic, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
2. A l'alumnat que, al finalitzar el curs escolar 2011-2012, no complisca les condicions requerides per a cursar les ensenyances del segon curs del títol de Tècnic en Instal·lació i Manteniment Electromecànic de Maquinària i Conducció de Línies emparat per la LOGSE, se li aplicaran les convalidacions establides en l'article 14 del Reial Decret 1589/2011, de 4 de novembre, pel qual s'establix el títol de Tècnic en Manteniment Electromecànic, o norma bàsica que el substituïsca, regulat per la LOE.  
3. L'alumnat que, al finalitzar el curs escolar 2012-2013 no complisca, per no haver superat el mòdul professional de Formació en Centres de Treball, les condicions requerides per a obtindre el títol de Tècnic en Instal·lació i Manteniment Electromecànic de Maquinària i Conducció de Línies emparat per la LOGSE, disposarà d'una convocatòria en el següent curs escolar per a poder superar el dit mòdul professional, sempre amb el límit màxim de convocatòries pendents de realitzar per l'interessat, que establix la normativa vigent en cada un dels règims d'impartició de les ensenyances de Formació Professional. A l'alumnat que, transcorregut el dit període, no haja obtingut el corresponent títol, se li aplicaran les convalidacions, per als mòduls superats, establides en l'article 14 del Reial Decret 1589/2011, de 4 de novembre, pel qual s'establix el títol de Tècnic en Manteniment Electromecànic, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o d'un rang inferior que s'oposen al que establix esta norma.  
  
DISPOSICIONS FINALS  
  
Primera. Habilitació reglamentària  
S'autoritza, en l'àmbit de les seues competències, els òrgans superiors i centres directius de la conselleria competent en matèria d'educació, per a adoptar les mesures i dictar les instruccions necessàries per a l'aplicació del que disposa esta orde.  
  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana. No obstant això, es considera que els sus efectes fan referència a partir de l'inici dels processos d'escolarització del curs 2012-2013.  
  
València, 5 de març de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
ANNEX I  
Mòduls professionals  
  
  
Mòdul professional: Tècniques de Fabricació  
Codi: 0949  
Duració: 224 hores  
Continguts:  
Determinació de formes i dimensions representades en plans de fabricació:  
- Interpretació de plans de fabricació.  
- Normes de dibuix industrial.  
- Estructura i organització de plans.  
- Plans de conjunt i especejament.  
- Escales normalitzades.  
- Sistemes de representació gràfica:  
. Sistema dièdric.  
. Sistema isomètric.  
. Perspectiva cavallera.  
- Sistemes de representació de vistes.  
- Projeccions.  
- Procediment per a l'obtenció de vistes.  
- Procediment per a l'obtenció de talls i seccions.  
Identificació de toleràncies de dimensions i formes:  
- Normalització. Concepte.  
- Nocions bàsiques sobre les normes: ISO, EN i UNE.  
- Interpretació dels símbols utilitzats en plans de fabricació.  
- Acotació: normes, elements i procés d'acotació.  
- Representació de toleràncies dimensionals, geomètriques i superficials.  
- Representació d'elements d'unió.  
- Representació de materials.  
- Representació de tractaments tèrmics, termoquímics i electroquímics.  
- Representació de formes normalitzades (clavetes, rosques, guies, soldadures i altres).  
Realització de croquis d'utillatges i ferramentes:  
- Definició de croquització a mà alçada.  
- Tècniques de croquització a mà alçada.  
- Procés de croquització.  
- Obtenció de vistes a partir de models i maquetes.  
- Croquització a mà alçada de solucions constructives de ferramentes i utillatges per a processos de fabricació.  
- Regles d'orde i neteja en la realització del croquis.  
Selecció de materials de mecanització:  
- Estructura atòmica de la matèria. Tipus d'enllaços: iònic, covalent i metàl·lic.  
- Identificació de materials en brut per a mecanitzar.  
- Materials: metàl·lics, polimèrics i ceràmics.  
- Aliatges metàl·lics: Estructura cristal·lina. Procés de cristal·lització.  
- Corba de refredament. Regla de fases.  
- Tractaments tèrmics i termoquímics: Fonament. Procés d'execució.  
- Propietats mecàniques dels materials.  
- Normalització de materials: metàl·lics, polimèrics i ceràmics.  
- Formes comercials dels materials.  
- Característiques dels materials.  
- Materials i les seues condicions de mecanització.  
- Riscos en la mecanització i manipulació de certs materials (explosió, toxicitat i contaminació ambiental, entre altres).  
- Influència ambiental del tipus de material seleccionat.  
- Avantatges i problemes de la reducció de costos.  
- Avantatges i problemes en la reducció de residus de material.  
Verificació dimensional:  
- Processos de mesurament, comparació i verificació:  
. Mesurament directe i indirecte.  
. Incertesa associada a la mesura.  
. Sistema de tolerància.  
. Procediments de mesurament.  
- Mesurament dimensional geomètric:  
. Instruments i equips de mesurament directe.  
. Tècniques de mesurament.  
. Principi de funcionament.  
. Càlcul de les mesures.  
. Mesurament de longituds, angles, cons, rosques i engranatges.  
. Fitxes de presa de dades.  
. Interpretació de resultats.  
- Mesurament dimensional superficial:  
. Concepte de rugositat.  
. Principi de funcionament del rugosímetre.  
. Fitxes de presa de dades.  
. Procés de mesurament.  
. Interpretació dels resultats.  
Aplicació de tècniques de mecanització manual:  
- Característiques i tipus de ferramentes:  
. Ferramentes utilitzades en la mecanització.  
. Característiques.  
. Tipus i aplicacions.  
. Tècniques operatives.  
. Normes d'ús i conservació de les ferramentes de mecanització manual.  
- Normes d'utilització:  
. Compliment i aplicació.  
. Importància d'un ús correcte de les ferramentes utilitzades. Formes correctes d'ús.  
- Identificació dels útils i ferramentes més aplicats en el taller:  
  
. Tipus d'útils més utilitzats. Identificació, aplicacions i característiques. Normes d'ús i conservació.  
. Tipus de ferramentes utilitzades en el taller. Identificació, aplicacions i característiques.  
- Operacions de mecanització manual.  
. Llimada. Tipus de llimes. Característiques i aplicacions.  
. Cisellada. Tipus de cisells. Característiques i aplicacions.  
. Trepatge: tipus de trepants i broques. Característiques i aplicacions. Materials de fabricació. Tipus de trepants. Característiques i aplicacions. Tipus de broques. Característiques.  
. Mandrinatge. Mandrins. Tipus. Característiques i aplicacions.  
. Roscatge: tipus de rosques. Característiques. Tècniques operatives. Tipus de mascles. Característiques i aplicacions. Manuals. Tipus de plantilles.  
. Reblada: característiques i aplicacions. Tipus de reblada. Tècniques operatives.  
. Punxonament. Tipus. Característiques i aplicacions.  
. Aixamfranatge: Tipus de xamfrà. Aplicacions. Formes de realització. Ferramentes emprades.  
Mecanització amb màquines ferramentes:  
- Relació entre les operacions de mecanització per arrancada de borumballa i les màquines emprades.  
- Estructura i elements constituents de les dites màquines.  
- Moviments i treballs típics de les màquines ferramenta.  
- Funcionament de les màquines ferramenta per arrancada de borumballa.  
- Riscos en el maneig de màquines i equips per a la mecanització per arrancada de borumballa.  
- Operacions de mecanització:  
. El fenomen de la formació de borumballa en materials metàl·lics.  
. Defectes en la formació de la borumballa.  
. Tècniques operatives d'arrancada de borumballa: tornejat, trepatge, serrada i fresatge.  
. Control i verificació de les característiques de la peça (dimensionals, geomètriques i superficials). Control del desgast de ferramentes.  
  
. Ocupació d'estris de verificació i control.  
. Correcció de les desviacions.  
- Actitud ordenada i metòdica en la realització de tasques.  
Prevenció de riscos laborals i protecció ambiental:  
- Identificació de riscos.  
- Determinació de les mesures de prevenció de riscos laborals.  
- Prevenció de riscos laborals en les operacions de mecanització per arrancada de borumballa.  
- Factors físics de l'entorn de treball. Factors químics de l'entorn de treball.  
- Sistemes de seguretat aplicats a les màquines emprades per a la mecanització per arrancada de borumballa.  
- Equips de protecció individual.  
- Compliment de la normativa de prevenció de riscos laborals.  
- Compliment de la normativa de protecció ambiental.  
- Regles d'orde i neteja durant les fases del procés.  
  
  
Mòdul professional: Tècniques d'Unió i Muntatge  
Codi: 0950  
Duració: 96 hores  
Continguts:  
Determinació de processos en operacions de muntatge i unió:  
- Materials. Propietats.  
- Simbologia.  
- Vistes, talls i seccions.  
- Formes constructives de components.  
- Procediments de traçat: fases i processos.  
- Maquinària i ferramentes de treball.  
- Processos de muntatge i unió.  
- Fulls de procés. Estructura i organització de la informació.  
- Programes informàtics d'aplicació.  
Identificació de materials:  
- Propietats dels materials metàl·lics.  
- Aliatges metàl·lics:  
. Estructura cristal·lina.  
. Procés de cristal·lització.  
. Corba de refredament.  
. Regla de fases.  
- Propietats i classificació de materials plàstics.  
- Instal·lacions exteriors (corrosió i oxidació).  
- Identificació i tractament de tècniques de protecció dels materials.  
  
- Tractament dels materials:  
. Tèrmics.  
. Termoquímics.  
- Normalització de materials: metàl·lics, polimèrics i ceràmics.  
- Tractaments superficials, anodització, cromatge, cementació.  
Equips i ferramentes de conformat:  
- Equips de tall i conformació:  
. Estructura i elements constituents de màquines.  
. Moviments i treballs típics de les màquines ferramenta.  
- Càlcul de toleràncies per a doblegament.  
- Instruments de mesurament i comparació.  
- Utillatge per a marcatge.  
- Ferramentes de tall de xapa.  
- Ferramentes de corbament i doblegament de xapes.  
- Operacions de traçat i conformació.  
- Tall i doblegament.  
- Ferramentes i equips de tall, corbament de tubs.  
- Prevenció de riscos laborals.  
Execució d'unions no soldades:  
- Unions no soldades i tipus de materials.  
- Tipus d'operacions: reblada, apegament, caragolament i altres.  
- Seqüència d'operacions.  
- Elecció i maneig de ferramentes.  
- Preparació de les zones d'unió.  
- Aplicació de mesures de seguretat.  
- Respecte a les normes d'ús i qualitat en el procés.  
Preparació de la zona d'unió:  
- Classificació de les unions.  
- Preparació de vores.  
- Aplicació d'anticorrosius.  
- Marcatge i muntatge de reforços.  
- Fixació de les peces que s'han de soldar.  
- Control de franquícies i verificació de la recuperació de formes dimensionals i geomètriques.  
Preparació d'equips de soldadura blana, oxiacetilènica i elèctrica:  
  
- Representació simbòlica dels diferents tipus de soldadura.  
- Posada a punt dels equips per als processos de soldatge.  
- Ajust de paràmetres dels equips en funció del material base.  
- Gasos i materials d'aportació i projecció.  
- Càlcul de temperatures de precalfament.  
- Prevenció de riscos laborals en les operacions de soldadura.  
Operacions amb equips de soldadura blana, oxiacetilènica i elèctrica:  
- Materials d'aportació en funció del material base.  
- Processos i tècniques de soldatge amb soldadura elèctrica amb elèctrode revestit.  
- Perfilat de vores.  
- Processos i tècniques de soldatge amb soldadura MIG/MAG.  
- Processos i tècniques de soldatge amb soldadura oxiacetilènica.  
- Característiques de les soldadures.  
- Defectes en els processos de soldatge. Localització.  
- Utilització dels equips de protecció individual.  
- Sistemes de seguretat aplicats a les màquines de soldar.  
Prevenció de riscos laborals i protecció ambiental:  
- Prevenció de riscos laborals en les operacions de soldadura i projecció.  
- Factors físics i químics de l'entorn de treball.  
- Sistemes de seguretat aplicats a les màquines de soldadura i projecció.  
- Utilització dels equips de protecció individual.  
- Normativa de protecció ambiental.  
- Valoració de l'orde i neteja en l'execució de les tasques.  
  
  
Mòdul professional: Electricitat i Automatismes Elèctrics  
Codi: 0951  
Duració: 224 hores  
Continguts:  
Realització de mesures bàsiques en circuits elèctrics de corrent continu:  
- Aïllants, conductors i semiconductors.  
- Circuit elèctric. Resistència elèctrica. Característiques. Identificació.  
- Llei d'Ohm en CC.  
- Associació de resistències sèrie-paral·lel. Muntatges mixtos.  
- Potència i energia.  
- Mesures de tensió, intensitat, resistència i potència en CC:  
. Aparells de mesura.  
. Tècniques de mesura.  
- Condensadors.  
Realització de mesures en circuits de corrent altern monofàsic:  
  
- Corrent altern monofàsic.  
- Valors característics de la CA.  
- Comportament dels receptors elementals (resistències, bobina pura i condensador) en CA monofàsic.  
- Circuits RLC sèrie en CA monofàsic.  
- Relació de fase entre tensions i corrents.  
- Potència i factor de potència en CA monofàsic.  
- Mesures de tensió, intensitat i potència en circuits de CA monofàsics:  
. Aparells de mesura.  
. Tècniques de mesura.  
Realització de mesures en circuits elèctrics trifàsics:  
- Circuit elèctric trifàsic.  
- Connexió de generadors i de receptors trifàsics.  
- Potència en sistemes trifàsics.  
- Mesures de tensions, intensitats, potències i energies en sistemes trifàsics:  
. Aparells de mesura.  
. Tècniques de mesura.  
Identificació d'elements de protecció:  
- Seguretat en instal·lacions electrotècniques.  
- Normativa sobre seguretat.  
- Càlcul de la secció dels conductors d'una instal·lació tenint en compte el calfament.  
- Caiguda de tensió en línies elèctriques.  
- Càlcul de la secció dels conductors d'una instal·lació tenint en compte la caiguda de tensió.  
- Risc elèctric.  
- Proteccions en instal·lacions electrotècniques i màquines.  
- Accidents tipus. Proteccions.  
Operacions de mecanització en quadros elèctrics:  
- Organització del procés de mecanització de quadros elèctrics.  
- Mecanització de quadros i instal·lacions.  
- Simbologia normalitzada de representació de peces aplicades a la mecanització de quadros i canalitzacions.  
- Materials característics per a mecanització de quadros i canalitzacions. Operacions de mecanització de quadros elèctrics: ferramentes i tècniques d'utilització.  
- Muntatge d'armaris, quadros elèctrics i canalitzacions:  
. Interpretació d'esquemes.  
. Distribució d'elements.  
. Fixació d'elements.  
- Normativa i reglamentació.  
Operacions de muntatge de quadros elèctrics i sistemes associats:  
- Interpretació de la documentació tècnica.  
- Simbologia normalitzada i convencionalismes de representació en les instal·lacions d'automatismes.  
- Interpretació i característiques d'esquemes elèctrics de les instal·lacions d'automatismes.  
- Sensors i actuadors. Característiques i aplicacions.  
- Control de potència: arrancada i maniobra de motors.  
- Proteccions contra curtcircuits i sobrecàrregues.  
- Muntatge de les instal·lacions d'automatismes. Circuits de força. Circuits de comandament.  
- Equips i ferramentes. Tècniques de muntatge.  
- Tipus de manteniments emprats en instal·lacions d'automatismes industrials.  
- Diagnòstic, localització i reparació d'avaries:  
. Equips i tècniques emprades.  
. Històrics.  
- Quadros elèctrics, tipus i característiques.  
- Muntatge i connexió d'automatismes cablejats. Tècniques i senyalització.  
- Proves funcionals (prova visual, prova de continuïtat, prova de funcionament de les proteccions, entre altres).  
  
  
Mòdul professional: Automatismes Pneumàtics i Hidràulics  
Codi: 0952  
Duració: 256 hores  
Continguts:  
Identificació d'equips i materials pneumàtics i electropneumàtics:  
  
- Producció, emmagatzematge, preparació i distribució de l'aire comprimit.  
- Simbologia gràfica.  
- Tècniques de buit. Elements i aplicació.  
- Vàlvules, actuadors i indicadors. Tipus, funcionament aplicació i manteniment.  
- Elements de control, comandament i regulació. Descripció i funcionament.  
- Dispositius de comandament i regulació: sensors i reguladors. Tipus i característiques.  
- Anàlisi de circuits electropneumàtics: elements de control, relés i contactors. Elements de protecció. Elements de mesura. Interpretació d'esquemes pneumàtics-electropneumàtics.  
Identificació d'equips i materials hidràulics i electrohidràulics:  
  
- Simbologia gràfica.  
- Bombes, motors i cilindres hidràulics: característiques, aplicació i tipus.  
- Acumuladors hidràulics.  
- Vàlvules i servovàlvules. Tipus, funcionament, manteniment i aplicacions.  
- Dispositius de comandament i regulació: sensors i reguladors. Tipus i característiques.  
- Anàlisi de circuits hidràulics: elements de control, comandament i regulació hidràulica.  
- Anàlisi de circuits electrohidràulics: elements de control. Relés i contactors. Elements de protecció. Elements de mesura. Interpretació d'esquemes hidràulics-electrohidràulics.  
Muntatge de circuits pneumàtics i electropneumàtics / hidràulics i electrohidràulics:  
- Elaboració gràfica i croquis de posicionament de circuits.  
- Tècnica operativa de la connexió. Equips i ferramentes.  
- Normes de pràctica professional comunament acceptades en el sector.  
- Mesures en els sistemes automàtics. Instruments i procediments de mesurament de les variables que cal regular i controlar (tensions, potències, cabals, pressions i temperatures, entre altres).  
- Ferramentes de simulació. Aplicacions.  
Diagnòstic d'elements pneumàtics i hidràulics:  
- Avaries. Naturalesa. Causes i classificació en els elements pneumàtics i hidràulics.  
- Diagnòstic d'avaries. Procediments. Mitjans.  
- Diagnòstic d'estat d'elements i peces.  
- Històrics d'avaries.  
Programació d'autòmats per al control de circuits pneumàtics i hidràulics:  
- Evolució dels sistemes cablejats cap als sistemes programats.  
  
- Estructura i característiques dels autòmats programables.  
- Autòmats comercials. Tipus i característiques.  
- Entrades i eixides: digitals, analògiques i especials. Aplicacions de cada un d'estes.  
- Programació bàsica d'autòmats: llenguatges i procediments. Instruccions típiques.  
- Resolució d'automatismes senzills per mitjà de la utilització d'autòmats programables.  
Identificació d'elements i característiques en plans i esquemes:  
- Simbologia gràfica normalitzada dels sistemes pneumàtics/hidràulics cablejats i/o programats.  
- Vistes, talls i seccions per a la determinació d'elements del sistema.  
- Plans de conjunt dels sistemes pneumàtics/hidràulics de màquines. Llista d'especejament.  
- Elements d'estanquitat, juntes. Tipus i aplicació.  
- Reglamentació i normativa electrotècnica aplicada.  
- Simbologia i representació d'esquemes elèctrics.  
Configuració física d'automatismes senzills:  
- Replantejament: distribució d'elements.  
- Operacions de muntatge, connexió i proves funcionals. Mitjans i procediments.  
- Regulació i posada en marxa del sistema.  
- Normativa de seguretat. Proves de seguretat.  
  
  
Mòdul professional: Muntatge i Manteniment Mecànic  
Codi: 0953  
Duració: 198 hores  
Continguts:  
Determinació de blocs funcionals de màquines i equips:  
- Cadenes cinemàtiques:  
. Definició.  
. Anelles.  
. Concepte de parell. Tipus.  
- Transmissió de moviments:  
. Tipus i aplicacions.  
. Acobladors d'eixos de transmissió.  
. Superfícies de lliscament (guies, columnes, casquets i carros, entre altres).  
. Tipus i aplicacions.  
- Anàlisi funcional de mecanismes:  
. Reductors. Caragol sense fi, de planetari.  
. Transformadors de moviment lineal a circular i viceversa. Lleves, excèntriques, pinyó i cremallera, biela i maneta.  
. Embragatges. Elèctrics, pneumàtics, mecànics, electroneumàtics.  
. Trens d'engranatges. Tipus: cilíndric de dent recta i helicoïdal, cònics, de dent recta i helicoïdal.  
. Corrioles.  
. Caixes de canvi de velocitat. Variadors mecànics de velocitat per corrioles extensibles.  
. Transmissions.  
Realització d'operacions de muntatge i desmuntatge d'elements mecànics i electromecànics:  
- Mecanismes:  
. Reductors.  
. Transformadors de moviment lineal a circular i viceversa.  
. Trens d'engranatges.  
- Cadenes cinemàtiques:  
. Relacions de transmissió, parell i potència.  
. Moments de rotació nominal d'un motor.  
. Potència desenrotllada.  
. Potència absorbida pel motor.  
. Parell de gir.  
. Parell motor.  
. Procediments de càlcul.  
- Transmissió de moviments:  
. Tècniques de muntatge dels elements de les transmissions: corretges, corrioles, cadenes, eixos estriats, engranatges, eixos de transmissió i adaptaments, entre altres.  
. Regulació dels elements de transmissió.  
- Rodaments.  
. Tipus, característiques i aplicacions.  
. Selecció de rodaments en funció de les especificacions tècniques de l'equip o màquina.  
. Muntatge i desmuntatge de rodaments.  
. Verificació de la seua funcionalitat.  
- Superfícies de lliscament (guies, columnes, casquets, carros, entre altres):  
. Procediments de muntatge, ajust i regulació.  
. Muntatge de guies, columnes i carros de desplaçament.  
. Ajust i reglatge de guies, carros i columnes.  
. Verificació del lliscament i posicionament.  
. Lubricació.  
- Juntes i brides.  
. Tipus, aplicacions.  
. Procediments de preparació i muntatge.  
. Verificació de funcionalitat.  
. Muntatge d'elements amb juntes i brides.  
. Realització de les proves de verificació d'unions amb juntes.  
Realització d'operacions de reparació i modificació de l'estat funcional de maquinària:  
- Unions collades.  
- Unions reblades. Tipus, materials, característiques i aplicacions.  
  
- Soldadura.  
Execució de la instal·lació de maquinària:  
- Fonamentacions i ancoratges de màquines.  
- Muntatge de màquines i equips.  
- Ajust i reglatge de màquines.  
- Posada en marxa de màquines i equips.  
- Verificació de funcionalitat de màquines i equips.  
Diagnòstic d'avaries:  
- Equips i aparells de mesura. Tipus i característiques.  
- Verificació de funcionalitat de màquines i equips.  
- Procediments de diagnòstic i localització d'avaries en màquines, equips i línies automatitzades.  
Diagnòstic d'estat d'elements:  
- Mesurament i verificació de magnituds en els sistemes mecànics.  
- Equips i tècniques de mesura.  
- Verificació de funcionalitat de màquines i equips.  
- Anàlisi de la desviació del valor esperat.  
- Procediments de diagnòstic i localització d'avaries en màquines, equips i línies automatitzades.  
Aplicació de tècniques de manteniment que impliquen la substitució d'elements:  
- Manteniment correctiu:  
. El magatzem de manteniment.  
. El material de manteniment.  
. La qualitat del manteniment.  
. Gestió del magatzem de manteniment.  
. Gestió del material de manteniment.  
. Gestió del manteniment assistida per ordinador.  
. Elaboració d'hipòtesis.  
. Símptomes, causes i reparació d'avaries.  
. Reparació d'avaries i disfuncions de màquines, equips i sistemes.  
  
. Aplicació en línies automatitzades.  
Manteniment que no implica substitució d'elements:  
- Manteniment preventiu i predictiu:  
. Símptomes, causes i reparació d'avaries.  
. Reparació d'avaries i disfuncions de màquines, equips i sistemes.  
  
. Aplicació en línies automatitzades.  
. Documentació: fitxes, gammes o normes del manteniment.  
  
  
Mòdul professional: Muntatge i Manteniment Electricoelectrònic.  
  
Codi: 0954  
Duració: 176 hores  
Continguts:  
Reconeixement del funcionament de les màquines elèctriques:  
- Classificació de les màquines elèctriques.  
- Elements mecànics i elèctrics de les màquines.  
- Alternador elèctric. Característiques constructives i funcionals bàsiques.  
- Transformador elèctric. Característiques constructives i funcionals bàsiques.  
- Motors elèctrics. Tipus. Característiques constructives i funcionals bàsiques.  
- Criteris de selecció de màquines elèctriques.  
- Esquemes de connexió de màquines.  
Muntatge i manteniment de màquines elèctriques rotatives:  
- Tipus de màquines elèctriques rotatives.  
- Simbologia normalitzada i convencionalismes de representació en reparació de màquines elèctriques rotatives.  
- Plànols i esquemes elèctrics normalitzats.  
- Característiques funcionals, constructives i de muntatge.  
- Magnituds elèctriques i mecàniques.  
- Diagnòstic i reparació de màquines elèctriques rotatives. Avaries típiques.  
- Elaboració de plànols de manteniment i muntatge de màquines elèctriques rotatives. Històrics d'operacions de manteniment.  
Identificació de les característiques dels transformadors:  
- Generalitats, tipologia i constitució de transformadors. Característiques funcionals, constructives i de muntatge.  
- Valors característics.  
- Manteniment i reparació de transformadors. Avaries típiques.  
- Ferramentes i equips.  
- Diagnòstic i reparació de transformadors.  
- Normes de seguretat utilitzades en el manteniment de transformadors.  
Muntatge i manteniment de sistemes automàtics amb control programable:  
- Estructura i característiques dels autòmats programables.  
- Classificació dels dispositius programables.  
- Funcionament dels dispositius programables.  
- Programació i interpretació de programes seqüencials.  
- Muntatge i connexió d'autòmats programables.  
- Diagnòstic, localització d'avaries.  
Ajustos de sistemes d'arrancada:  
- Sistemes d'arrancada de motors elèctrics.  
- Regulació i control de generadors de CC rotatius.  
- Arrancada i control de motors de CC.  
- Variació de la velocitat de màquines elèctriques de CC.  
- Regulació i control de motors de CA.  
- Normes de seguretat utilitzades en instal·lacions de màquines elèctriques rotatives.  
Muntatge i manteniment de quadros elèctrics:  
- Proteccions contra curtcircuits i sobrecàrregues.  
- Interpretació d'esquemes. Replantejament. Ubicació d'elements en el quadro.  
- Connexió d'arrancadors i variadors de velocitat electrònics.  
- Muntatge d'instal·lacions electrotècniques automatitzades. Elaboració d'hipòtesis.  
- Diagnosi d'avaries.  
- Proves funcionals de seguretat.  
Diagnòstic d'avaries:  
- Diagnòstic i localització d'avaries.  
- Tècniques d'actuació. Equips i elements utilitzats.  
- Registres d'avaries.  
- Memòria tècnica. Apartats. Ompliment.  
- Valoració econòmica.  
- Reglamentació vigent.  
- Manual d'ús.  
  
  
Mòdul professional: Muntatge i Manteniment de Línies Automatitzades  
Codi: 0955  
Duració: 176 hores  
Continguts:  
Elaboració de procediments de manteniment de maquinària:  
- Manteniment: funció, objectius i tipus.  
- Organització de la gestió del manteniment en la producció.  
- Productivitat del manteniment. Estudi de costos i elaboració de pressupostos.  
- Magatzem i material de manteniment.  
- Qualitat del manteniment.  
- Intervencions en el manteniment. Tipus i temporalització, entre altres.  
- Documentació de les intervencions. Fitxes, gammes o normes.  
- Gestió del manteniment assistit per ordinador.  
Caracterització dels processos auxiliars de producció/fabricació:  
  
- Processos de producció tipus.  
- Diagrames de flux de fabricació.  
- Mitjans i equips.  
- Sistemes de manipulació: tipologia, característiques i aplicacions.  
  
- Manipuladors i robots. Tipus, característiques i aplicacions.  
  
- Sistema d'emmagatzematge: tipologia, característiques i aplicacions.  
- Sistemes de transport: tipologia, característiques i aplicacions.  
- Seguretat.  
Integració d'autòmats programables:  
- L'autòmat programable com a element de control en els sistemes automàtics.  
- Estructura funcional d'un autòmat.  
- Constitució. Funcions. Característiques. Programació bàsica.  
- Entrades i eixides: digitals, analògiques i especials.  
- Programació d'autòmats: llenguatge literal, de contactes i GRAFCET, entre altres.  
- Funcions i variables. Paràmetres. Diagrames de flux. Resolució d'aplicacions reals.  
- Manteniment.  
Integració de manipuladors i robots:  
- Tipologia i característiques. Camps d'aplicació.  
- Cinemàtica i dinàmica de robots.  
- Components dels robots i possibilitats d'aplicació.  
- Modes i llenguatges de programació.  
Integració de les comunicacions industrials:  
- Comunicacions industrials: elements de la comunicació, xarxes de comunicació, comunicacions industrials i normalització.  
- El control integral dels processos. Fonaments CIM. Piràmide d'automatització.  
- Xarxes industrials i busos de camp més estesos en el mercat europeu (AS-i, Profibus, Ethenet Industrial, i PROFInet, entre altres). Configuracions físiques.  
- Sistemes SCADA de monitorització i control de processos. Tipus i aplicacions.  
Diagnòstic d'avaries en sistemes mecatrònics:  
- Avaries tipus en els sistemes mecatrònics.  
- Processos de diagnòstic i localització d'avaries. Sistemes monitoritzats.  
- Processos de reparació d'avaries i correcció de disfuncions.  
- Equips i mitjans emprats.  
- Valoració de resultats.  
- Històric d'avaries.  
  
  
Mòdul professional: Formació i Orientació Laboral  
Codi: 0956  
Duració: 96 hores  
Continguts:  
Busca activa d'ocupació:  
- Valoració de la importància de la formació permanent per a la trajectòria laboral i professional del tècnic en Manteniment Electromecànic.  
- Anàlisi dels interessos, aptituds i motivacions personals per a la carrera professional.  
- Identificació d'itineraris formatius relacionats amb el tècnic en Manteniment Electromecànic.  
- Definició i anàlisi del sector professional del tècnic en Manteniment Electromecànic.  
- Planificació de la pròpia carrera: establiment d'objectius a mitjà i llarg termini.  
- Procés de busca d'ocupació en empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca de treball: fonts d'informació i reclutament. Tècniques per a la selecció i organització de la informació.  
  
- Carta de presentació. Currículum. Tests psicotècnics. Entrevista de treball.  
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
Gestió del conflicte i equips de treball:  
- Valoració dels avantatges i inconvenients del treball en equip enfront del treball individual per a l'eficàcia de l'organització.  
- Concepte d'equip de treball.  
- Tipus d'equips en el sector del manteniment electromecànic segons les funcions que exercixen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes.  
- Causes del conflicte en el món laboral.  
- Mètodes per a la resolució o supressió del conflicte: negociació; mediació, conciliació i arbitratge.  
Contracte de treball:  
- El dret del treball. Fonts del dret del treball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials.  
- Noves formes de regulació del treball.  
- Intervenció dels organismes públics en les relacions laborals.  
  
- Drets i deures derivats de la relació laboral.  
- El contracte de treball: característiques, contingut mínim, formalització i període de prova.  
- Modalitats de contractes de treball i mesures de foment de la contractació. ETT.  
- Temps de treball: jornada, descans, vacacions, permisos, hores extraordinàries, festius, horaris...  
- Condicions de treball relacionades amb la conciliació de la vida laboral i familiar.  
- Salari: estructura del salari, SMI, FOGASA, rebut de salaris.  
- Modificació, suspensió i extinció del contracte de treball. Rebut de liquidació.  
- Representació dels treballadors: representants unitaris i sindicals.  
  
- Negociació col·lectiva.  
- Anàlisi del conveni col·lectiu aplicable a l'àmbit professional del tècnic en Manteniment Electromecànic.  
- Conflictes col·lectius de treball.  
- Noves formes d'organització del treball: subcontractació, teletreball...  
- Beneficis per als treballadors en les noves organitzacions: flexibilitat i beneficis socials, entre altres.  
- Plans d'igualtat.  
Seguretat Social, ocupació i desocupació:  
- El Sistema de la Seguretat Social com a principi bàsic de solidaritat social.  
- Estructura del Sistema de la Seguretat Social: nivells de protecció; règims especials i general.  
- Determinació de les principals obligacions dels empresaris i els treballadors en matèria de seguretat social: afiliació, altes, baixes i cotització.  
- L'acció protectora de la Seguretat Social: prestacions contributives i no contributives.  
- Concepte i situacions protegibles en la protecció per desocupació: prestació de desocupació, subsidi, renda activa d'inserció.  
- RETA: obligacions i acció protectora.  
Avaluació de riscos professionals:  
- La cultura preventiva: integració en l'activitat i organització de l'empresa.  
- Valoració de la relació entre treball i salut. Normativa reguladora.  
  
- El risc professional.  
- El dany laboral: AT, EP, altres patologies.  
- Tècniques de prevenció.  
- Anàlisi de factors de risc.  
- L'avaluació de riscos en l'empresa com a element bàsic de l'activitat preventiva. Metodologia d'avaluació.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en el sector del manteniment electromecànic.  
  
- Determinació dels possibles danys a la salut del treballador que poden derivar-se de les situacions de risc detectades.  
Planificació de la prevenció de riscos en l'empresa:  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Modalitats d'organització de la prevenció a l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Agència Europea de Seguretat i Salut, INSHT, Inspecció de Treball, INVASSAT-  
- Gestió de la prevenció a l'empresa.  
- Planificació de la prevenció a l'empresa.  
- Investigació, notificació i registre d'accidents de treball.  
- Índexs de sinistralitat laboral.  
- Plans d'emergència i d'evacuació en entorns de treball.  
- Elaboració d'un pla d'emergència en una pime.  
- Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
  
  
Mòdul professional: Empresa i Iniciativa Emprenedora  
Codi: 0957  
Duració: 66 hores  
Continguts:  
Iniciativa emprenedora:  
- Innovació i desenrotllament econòmic. Principals característiques de la innovació en el manteniment electromecànic (materials, tecnologia, organització de la producció, entre altres).  
- Beneficis socials de la cultura emprenedora.  
- El caràcter emprenedor. Factors clau dels emprenedors: iniciativa, creativitat i formació.  
- L'actuació dels emprenedors com a empleats d'una pime relacionada amb el manteniment electromecànic.  
- L'actuació dels emprenedors com a empresaris en sector del manteniment electromecànic. El risc en l'activitat emprenedora.  
  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en àmbit del manteniment electromecànic.  
- Bones pràctiques de cultura emprenedora en l'àmbit del manteniment electromecànic.  
L'empresa i el seu entorn:  
- L'empresa com a sistema.  
- Funcions bàsiques de l'empresa.  
- Distintes formes d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- L'entorn específic de l'empresa: clients, proveïdors i competència.  
  
- Anàlisi de l'entorn general d'una PIME relacionada amb el manteniment electromecànic.  
- Anàlisi de l'entorn específic d'una pime relacionada amb el manteniment electromecànic.  
- L'estudi de mercat.  
- Localització de l'empresa.  
- Pla de màrqueting.  
- Relacions d'una pime de manteniment electromecànic amb el seu entorn.  
- Relacions d'una pime de manteniment electromecànic amb el conjunt de la societat.  
- Contribució d'una pime de manteniment electromecànic al desenrotllament sostenible.  
- Cultura de l'empresa i imatge corporativa  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica del sector del manteniment electromecànic.  
Creació i posada en marxa d'una empresa:  
- Concepte jurídic d'empresa.  
- Tipus d'empresa i elecció de la forma jurídica: responsabilitat, fiscalitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i gestió administrativa externs existents per a posar en marxa una pime. La finestreta única empresarial.  
- Concepte d'inversió i fonts de finançament.  
- Instruments de finançament bancari.  
- Ajudes, subvencions i incentius fiscals per a empreses del sector del manteniment electromecànic.  
- Viabilitat econòmica i viabilitat financera d'una pime relacionada amb el manteniment electromecànic.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent  
- Obligacions fiscals de les empreses.  
- Requisits i terminis per a la presentació de documents oficials.  
- Gestió administrativa d'una empresa de manteniment electromecànic.  
- Documents necessaris per a l'exercici de l'activitat econòmica: documents de compravenda, mitjans de pagament i altres.  
  
  
Mòdul professional: Formació en Centres de Treball  
Codi: 0958  
Duració: 380 hores  
Continguts:  
Identificació de l'estructura i organització empresarial:  
- Estructura i organització empresarial del muntatge i manteniment electromecànic  
- Activitat de l'empresa i la seua ubicació en del muntatge i manteniment electromecànic  
- Organigrama de l'empresa. Relació funcional entre departaments  
  
- Organigrama logístic de l'empresa. Proveïdors, clients i canals de comercialització.  
- Procediments de treball en l'àmbit de l'empresa. Sistemes i mètodes de treball.  
- Recursos humans en l'empresa: requisits de formació i de competències professionals, personals i socials associades als diferents llocs de treball.  
- Sistema de qualitat establit en el centre de treball.  
- Sistema de seguretat establit en el centre de treball.  
Aplicació d'hàbits ètics i laborals:  
- Actituds personals: empatia, puntualitat.  
- Actituds professionals: orde, neteja, responsabilitat i seguretat.  
  
- Actituds davant de la prevenció de riscos laborals i ambientals.  
- Jerarquia en l'empresa. comunicació amb l'equip de treball.  
- Documentació de les activitats professionals: mètodes de classificació, codificació, renovació i eliminació.  
- Reconeixement i aplicació de les normes internes, instruccions de treball, procediments normalitzats de treball i altres, de l'empresa.  
  
Configuració i valoració d'instal·lacions i equips:  
- Realització d'esquemes.  
- Ompliment de la documentació necessària.  
- Dimensionat d'instal·lacions.  
- Aplicació de normativa.  
- Replantejament d'instal·lacions.  
- Interpretació de manuals.  
- Elaboració de pressupostos.  
- Plans de seguretat, qualitat i respecte al medi ambient de l'empresa.  
- Treball en equip.  
Muntatge d'instal·lacions i equips:  
- Interpretació de documentació tècnica. Identificació d'elements: els elements, la seua funció i la seua disposició en el muntatge.  
- Replantejament d'instal·lacions.  
- Pla de muntatge de la instal·lació i equips.  
- Selecció de les ferramentes i materials necessaris.  
- Muntatge d'equips i elements de la instal·lació.  
- Connexió d'equips i elements.  
- Treball en equip.   
Posada en servici de les instal·lacions:  
- Ferramentes i instruments per a la posada en servici.  
- Seqüència de funcionament dels elements de la instal·lació (de control, seguretat i receptors elèctrics, entre altres).  
- Programació, regulació i calibratge d'equips.  
- Verificació de paràmetres de funcionament.  
- Ompliment de documentació.  
- Compliment de legislació d'aplicació.  
- Treball en equip.  
Manteniment preventiu de les instal·lacions i equips:  
- Interpretació de plans de manteniment.  
- Verificació de funcionalitat, consums elèctrics i paràmetres de funcionament.  
- Ajust i reprogramació d'elements i equips.  
- Realització d'operacions de manteniment preventiu.  
- Aplicació de criteris mediambientals.  
- Treball en equip.  
Diagnòstic i reparació d'avaries i disfuncions:  
- Identificació dels símptomes d'avaries o disfuncions.  
- Hipòtesi de les possibles causes de l'avaria i la seua repercussió en la instal·lació.  
- Localització d'avaries.  
- Substitució dels elements avariats.  
- Restabliment de les condicions inicials de funcionalitat de la instal·lació.  
- Orde i neteja en les intervencions.  
- Compliment dels temps estipulats.  
- Ompliment de documentació.  
- Treball en equip.  
  
  
  
ANNEX II  
Seqüenciació i distribució horària dels mòduls professionals  
  
Cicle formatiu de grau mitjà en Manteniment Electromecànic  
Mòdul professional Càrrega lectiva completa  
(hores) Primer curs (hores/setmana) Segon curs  
 Dos trimestres (hores/setmana) Un  
trimestre  
(hores)  
0949. Tècniques de Fabricació 224 7   
0950. Tècniques d'Unió i Muntatge 96 3   
0951. Electricitat i Automatismes Elèctrics 224 7   
0952. Automatismes Pneumàtics i Hidràulics 256 8   
CV0001. Anglés Tècnic I-M. Horari reservat per a la docència en anglés 64 2   
0956 Formació i Orientació Laboral 96 3   
0953. Muntatge i manteniment mecànic 198 9   
0954. Muntatge i Manteniment Electricoelectrònic 176 8   
0955. Muntatge i Manteniment de Línies Automatitzades 176 8   
CV0002. Anglés Tècnic II-M. Horari reservat per a la docència en anglés 44 2   
0957. Empresa i Iniciativa Emprenedora 66 3   
0958. Formació en Centres de treball 380 380  
Total en el cicle formatiu 2000 30 30 380  
  
  
  
ANNEX III  
Professorat  
  
A) Atribució docent  
  
Mòduls professionals Especialitat del  
professorat Cos  
CV0001. Anglés Tècnic I-M  
CV0002. Anglés Tècnic II-M Anglés - Catedràtic d'Ensenyança Secundària  
- Professor d'Ensenyança Secundària  
  
  
B) Formació inicial requerida al professorat de centres docents de titularitat privada o d'altres administracions diferents de l'educativa  
  
  
Mòduls professionals Requisits de formació inicial  
CV0001. Anglés Tècnic I-M  
CV0002. Anglés Tècnic II-M  
 Els indicats per a impartir la matèria d'Anglés, en Educació Secundària Obligatòria o Batxillerat, segons establix el Reial Decret 860/2010, de 2 de juliol, pel qual es regulen les condicions de formació inicial del professorat dels centres privats per a exercir la docència en les ensenyances d'Educació Secundària Obligatòria o del Batxillerat (BOE 17)  
  
  
  
ANNEX IV  
  
Mòdul Professional: Anglés Tècnic I-M.  
Codi: CV0001  
Duració: 64 hores  
Resultats d'aprenentatge i criteris d'avaluació.  
1. Reconeix informació professional i quotidiana continguda en discursos orals emesos en llengua estàndard, analitzant el contingut global del missatge i relacionant-lo amb els recursos lingüístics corresponents.  
  
Criteris d'avaluació:  
a) S'ha situat el missatge en el seu context.  
b) S'ha identificat la idea principal del missatge.  
c) S'ha reconegut la finalitat del missatge directe, telefònic o per un altre mitjà auditiu.  
d) S'ha extret informació específica en missatges relacionats amb aspectes quotidians de la vida professional i quotidiana.  
e) S'han seqüenciat els elements constituents del missatge.  
f) S'han identificat les idees principals d'un discurs sobre temes coneguts, transmesos pels mitjans de comunicació i emesos en llengua estàndard i articulades amb claredat.  
g) S'han reconegut les instruccions orals i s'han seguit les indicacions.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
  
2. Interpreta informació professional continguda en textos escrits senzills, i analitza de forma comprensiva els seus continguts.  
Criteris d'avaluació:  
a) S'han seleccionat els materials de consulta i diccionaris tècnics.  
  
b) S'han llegit de forma comprensiva textos clars en llengua estàndard.  
c) S'ha interpretat el contingut global del missatge.  
d) S'ha relacionat el text amb l'àmbit del sector a què es referix.  
  
e) S'ha identificat la terminologia utilitzada.  
f) S'han realitzat traduccions de textos en llengua estàndard utilitzant material de suport en cas necessari.  
g) S'ha interpretat el missatge rebut a través de suports telemàtics: adreça electrònica, fax, entre altres.  
3. Emet missatges orals clars estructurats, i participa com a agent actiu en conversacions professionals.  
Criteris d'avaluació:  
a) S'han identificat els registres utilitzats per a l'emissió del missatge.  
b) S'ha comunicat utilitzant fórmules, nexes d'unió i estratègies d'interacció.  
c) S'han utilitzat normes de protocol en presentacions.  
d) S'han descrit fets breus i imprevistos relacionats amb la seua professió.  
e) S'ha utilitzat correctament la terminologia de la professió.  
f) S'han expressat sentiments, idees o opinions.  
g) S'han enumerat les activitats de la tasca professional.  
h) S'ha descrit i seqüenciat un procés de treball de la seua competència.  
i) S'ha justificat l'acceptació o no de propostes realitzades.  
j) S'ha argumentat l'elecció d'una determinada opció o procediment de treball triat.  
k) S'ha sol·licitat la reformulació del discurs o part d'este quan s'ha considerat necessari.  
4. Elabora textos senzills en llengua estàndard, respectant les regles gramaticals.  
Criteris d'avaluació:  
a) S'han redactat textos breus relacionats amb aspectes quotidians i/o professionals.  
b) S'ha organitzat la informació de manera coherent i cohesionada.  
  
c) S'han realitzat resums de textos relacionats amb el seu entorn professional.  
d) S'ha omplit documentació específica del seu camp professional.  
  
e) S'han resumit les idees principals d'informacions donades, utilitzant els seus propis recursos lingüístics.  
f) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, i descriu les relacions típiques característiques del país de la llengua estrangera.  
Criteris d'avaluació:  
a) S'han descrit els protocols i normes de relació social propis del país tenint en compte els costums i usos de la comunitat on es parla la llengua anglesa.  
b) S'han identificat els valors i creences propis de la comunitat on es parla la llengua anglesa.  
c) S'han identificat els aspectes socioprofessionals propis del sector, en qualsevol Tipus de text.  
d) S'han aplicat els protocols i normes de relació social propis del país de la llengua anglesa.  
Continguts:  
Comprensió de missatges orals:  
- Missatges professionals del sector i quotidians.  
- Missatges directes (en persona, per videoconferència...), telefònics i gravats.  
- Coneixent la terminologia específica del sector.  
- Sabent extraure la idea principal i idees secundàries.  
- Sent conscients dels distints recursos gramaticals i lingüístics perquè la comunicació siga possible.  
Interpretació de missatges escrits:  
- Comprensió de missatges, textos, articles bàsics professionals i quotidians.  
- Suports telemàtics: fax, correu electrònic, burofax.  
- Terminologia específica del sector.  
- Idea principal i idees secundàries.  
- Recursos gramaticals: Temps verbals, preposicions, adverbis, locucions preposicionals i adverbials, ús de la veu passiva, oracions de relatiu, estil indirecte, i altres.  
- Relacions temporals: anterioritat, posterioritat, simultaneïtat.  
Producció de missatges orals:  
- Registres utilitzats en l'emissió de missatges orals.  
- Terminologia específica del sector.  
- Marcadors lingüístics de relacions socials, normes de cortesia i diferències de registre.  
?Manteniment i seguiment del discurs oral:  
- Suport, demostració d'enteniment, petició d'aclariment, i altres.  
  
- Entonació com a recurs de cohesió del text oral.  
Emissió de textos escrits:  
- Elaboració de textos senzills professionals del sector i quotidians.  
  
- Adequació del text al context comunicatiu.  
- Registre.  
- Selecció lèxica, selecció d'estructures sintàctiques, selecció de contingut rellevant.  
- Ús dels signes de puntuació.  
- Coherència en el desenrotllament del text.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
Orientacions pedagògiques:  
Este mòdul conté la formació necessària per a l'exercici d'activitats relacionades amb les funcions d'atenció al client, informació i assessorament, desenrotllament i seguiment de normes de protocol i compliment de processos i protocols de qualitat; tot això en anglés, incloent-hi aspectes com:  
- L'ús i aplicació de les diverses tècniques de comunicació per a informar i assessorar el client durant els processos de servici.  
- El desenrotllament i formalització de processos i protocols de qualitat associats a les activitats del servici.  
Les activitats professionals associades a estes funcions s'apliquen en els processos corresponents a la qualificació professional.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglés.  
- Els processos de qualitat en l'empresa, la seua avaluació i la identificació i formalització de documents associats a la prestació de servicis en anglés.  
- La identificació, anàlisi i procediments d'actuació davant de queixes o reclamacions dels clients en anglés.  
  
  
Mòdul professional: Anglés Tècnic II-M  
Codi: CV 0002  
Duració: 44 hores  
Resultats d'aprenentatge i criteris d'avaluació.  
1. Produïx missatges orals senzills en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i acomiadament, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'han transmés missatges relatius a justificació de retards, absències, o qualsevol altra eventualitat.  
d) S'han emprat amb suficient fluïdesa les expressions habituals per al requeriment de la identificació dels interlocutors.  
e) S'han identificat missatges senzills relacionats amb el sector.  
2. Manté conversacions en llengua anglesa, senzilles i rutinàries del sector interpretant la informació de partida.  
Criteris d'avaluació:  
a) S'ha utilitzat un vocabulari tècnic bàsic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'han atés consultes directes telefònicament amb suposats clients i proveïdors.  
d) S'ha identificat la informació facilitada i requeriments realitzats per l'interlocutor.  
e) S'han formulat les preguntes necessàries per a afavorir i confirmar la recepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives bàsiques més usuals utilitzades en el sector.  
i) S'han comprés sense dificultat els punts principals de la informació.  
3. Ompli documents rutinaris de caràcter tècnic en anglés, reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari bàsic d'ús general en la documentació pròpia del sector.  
b) S'han identificat les característiques bàsiques i dades clau del document.  
c) S'ha analitzat el contingut i finalitat de distints documents tipus d'altres països en anglés.  
d) S'han omplit documents professionals relacionats amb el sector.  
  
e) S'han redactat cartes d'agraïment a proveïdors i clients en anglés.  
  
f) S'han omplit documents d'incidències i reclamacions.  
  
g) S'ha recepcionat i remés adreça electrònica i fax en anglés amb les expressions correctes de cortesia, salutació i despedida.  
h) S'han utilitzat les ferramentes informàtiques en la redacció i ompliment dels documents.  
4. Redacta documents senzills de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari bàsic d'ús general en la documentació pròpia de l'àmbit laboral.  
b) S'ha elaborat un currículum seguint el model europeu (Europass) o altres propis dels països de parla anglesa.  
c) S'han identificat borses d'ocupació en anglés accessibles per mitjans tradicionals i utilitzant les noves tecnologies.  
d) S'ha redactat la carta de presentació per a una oferta d'ocupació.  
  
e) S'han descrit les habilitats personals més adequades a la sol·licitud d'una oferta d'ocupació.  
f) S'ha inserit un currículum en una borsa de treball en anglés.  
  
g) S'han redactat cartes de citació, rebuig i selecció per a un procés de selecció en l'empresa.  
h) S'ha desenrotllat una actitud de respecte cap a les distintes formes d'estructurar l'entorn laboral.  
i) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
Criteris d'avaluació:  
a) S'ha interpretat informació bàsica sobre l'empresa, el producte i el servici.  
b) S'han interpretat estadístiques i gràfics en anglés sobre l'àmbit professional.  
c) S'han aplicat els coneixements de la llengua anglesa a les noves tecnologies de la comunicació i de la informació.  
d) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
  
Continguts:  
Missatges orals senzills en anglés en situacions pròpies del sector:  
  
- Recursos, estructures lingüístiques i lèxic bàsic sobre: presentació de persones, salutacions i comiats, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
  
- Estils comunicatius formals i informals: la recepció i relació amb el client.  
Conversació bàsica en llengua anglesa en l'àmbit de l'atenció al client:  
- Recursos, estructures lingüístiques i lèxic bàsic relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades.  
- Planificació d'agendes: concert, ajornament i anul·lació de cites.  
  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en anglés:  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models, borses de treball, ofertes d'ocupació, cartes de presentació.  
- La selecció i contractació del personal: contractes de treball, cartes de citació, admissió i rebuig en processos de selecció.  
- L'organització de l'empresa: llocs de treball i funcions.  
Interpretació de textos amb ferramentes bàsiques de suport (TIC):  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. organització de les tasques diàries.  
- Consulta de pàgines web amb continguts econòmics en anglés amb informació rellevant per a l'empresa.  
Orientacions pedagògiques:  
Este mòdul conté la formació necessària per a l'exercici d'activitats relacionades amb les funcions d'atenció al client, informació i assessorament i compliment de processos i protocols de qualitat, tot això en anglés, incloent-hi aspectes com:  
- L'ús i aplicació de les diverses tècniques de comunicació per a informar i assessorar el client durant els processos de servici.  
- El desenrotllament i formalització de processos i protocols de qualitat associats a les activitats del servici.  
Les activitats professionals associades a estes funcions s'apliquen fonamentalment en els processos propis del nivell de qualificació.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança aprenentatge que permeten assolir els objectius del mòdul versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglés.  
- Els processos de qualitat en l'empresa, la seua avaluació i la identificació i formalització de documents associats a la prestació de servicis en anglés.  
- La identificació, anàlisi i procediments d'actuació davant de queixes o reclamacions dels clients en anglés.  
  
  
ANNEX V  
Espais mínims  
  
Espai formatiu Superfície m²  
30 alumnes Superfície m²  
20 alumnes  
Aula polivalent 60 40  
Laboratori de sistemes automàtics 120 90  
Aula tècnica de sistemes automàtics 120 90  
Taller de manteniment 180 120  
Taller de mecanització 150 120  
Aula tècnica instal·lacions electrotècniques 120 90  
  
  
  
ANNEX VI  
Titulacions acadèmiques requerides per a la impartició dels mòduls professionals que conformen el cicle formatiu en centres de titularitat privada, o d'administracions diferents de l'educativa  
  
Mòduls professionals Titulacions  
0951. Electricitat i Automatismes Elèctrics - Enginyer Aeronàutic  
- Enginyer en Automàtica i Electrònica Industrial  
- Enginyer de Camins, Canals i Ports  
- Enginyer en Electrònica  
- Enginyer Industrial  
- Enginyer de Mines  
- Enginyer Naval i Oceànic  
- Enginyer de Telecomunicacions  
- Llicenciat en Màquines Navals  
- Diplomat en Radioelectrònica Naval  
- Enginyer Tècnic Aeronàutic, especialitat en Aeronavegació  
- Enginyer Tècnic en Informàtica de Sistemes  
- Enginyer Tècnic Industrial, especialitat en Electricitat, especialitat en Electrònica Industrial en totes les seues especialitats  
- Enginyer Tècnic de Telecomunicació en totes les seues especialitats  
0955. Muntatge i Manteniment de Línies Automatitzades  
0952. Automatismes Pneumàtics i Hidràulics - Enginyer Aeronàutic  
- Enginyer Agrònom  
- Enginyer en Automàtica i Electrònica Industrial  
- Enginyer de Camins, Canals i Ports  
- Enginyer en Electrònica  
- Enginyer Industrial  
- Enginyer de Mines  
- Enginyer Naval i Oceànic  
- Enginyer de Telecomunicacions  
- Llicenciat en Física  
- Llicenciat en Màquines Navals  
- Diplomat en Màquines Navals  
- Enginyer Tècnic Industrial, en totes les seues especialitats  
- Enginyer Tècnic de Mines, en totes les seues especialitats.  
- Enginyer Tècnic Aeronàutic, especialitat en Aeronaus, especialitat en Equips i Materials Aeroespacials  
- Enginyer Tècnic en Construccions Civils  
- Enginyer Tècnic Naval, en totes les seues especialitats  
- Enginyer Tècnic Agrícola: especialitat en Explotacions Agropecuàries, especialitat en Indústries Agràries Alimentàries, especialitat en Mecanització i Construccions Rurals  
- Enginyer Tècnic en Obres Públiques, especialitat en Construccions Civils  
0949. Tècniques de Fabricació  
0950. Tècniques d'Unió i Muntatge  
0953. Muntatge i Manteniment Mecànic  
0954. Muntatge i Manteniment Electricoelectrònic - Enginyer Aeronàutic  
- Enginyer Agrònom  
- Enginyer en Automàtica i Electrònica Industrial  
- Enginyer de Camins, Canals i Ports  
- Enginyer en Electrònica  
- Enginyer Industrial  
- Enginyer de Mines  
- Enginyer Naval i Oceànic  
- Enginyer de Telecomunicacions  
- Llicenciat en Física  
- Llicenciat en Màquines Navals  
- Diplomat en Màquines Navals  
- Enginyer Tècnic Industrial, en totes les seues especialitats  
- Enginyer Tècnic de Mines, en totes les seues especialitats  
- Enginyer Tècnic Aeronàutic, especialitat en Aeronaus, especialitat en equips i Materials Aeroespacials  
- Enginyer Tècnic en Construccions Civils  
- Enginyer Tècnic Naval, en totes les seues especialitats  
- Enginyer Tècnic Agrícola: especialitat en Explotacions Agropecuàries, especialitat en Indústries Agràries Alimentàries, especialitat en Mecanització i Construccions Rurals  
- Enginyer Tècnic en Obres Públiques, especialitat en Construccions Civils  
- Tècnic Superior en Programació de la producció en Fabricació Mecànica, o altres títols amb els mateixos efectes acadèmics i professionals  
  
0956 Formació i Orientació Laboral  
0957. Empresa i Iniciativa Emprenedora Llicenciat en Dret  
Llicenciat en Administració i Direcció d'Empreses  
Llicenciat en Ciències Actuarials i Financeres  
Llicenciat en Ciències Polítiques i de l'Administració  
Llicenciat en Ciències del Treball  
Llicenciat en Economia  
Llicenciat en Psicologia  
Llicenciat en Sociologia  
Enginyer en Organització Industrial  
Diplomat en Ciències Empresarials  
Diplomat en Relacions Laborals  
Diplomat en Educació Social  
Diplomat en Treball Social  
Diplomat en Gestió i Administració Pública


Còpia Permalink ELI